text: [{"text_idx": "#000004", "text": "Eitt er, i\u00f0 kallast \u201croad movie\u201d og i\u0301 bo\u0301kmentaheiminum finnast eisini \u201croad novels\u201d, altso \u201cvegaskalds\u00f8gur\u201d. Kjarr er n\u00e6stan ta\u00f0, men vegurin er fyri ta\u00f0 mesta ein tokbreyt, so Kjarr kann kanska kallast \u201ca rail novel\u201d, ella ein \u201csporskalds\u00f8ga\u201d."}, {"text_idx": "#000005", "text": "Bo\u0301kin er um ungu kvinnuna Laura, 21 a\u0301r, sum eftir ein traumatiserandi barndo\u0301m roynir at fo\u0301ta s\u00e6r. Mitt sum hon roynir at liva eitt so fri\u00f0arligt li\u0301v sum gj\u00f8rligt, finnur hon eina beinagrind av einum menniskja undir einum pi\u0301lakjarri og av ors\u00f8kum, hon n\u00e6stan ikki skilur sja\u0301lv, ger hon av at finna loysninga a\u0301 ga\u0301tuni sja\u0301lv, heldur enn at fara til l\u00f8gregluna vi\u00f0 o\u0301hugnaligu finningini. Leitan f\u00f8rir hava u\u0301t a\u0301 eina langa fer\u00f0, u\u0301r Lamba til Su\u00f0urfraklands og heim aftur, og onki er so, sum ta\u00f0 s\u00e6r u\u0301t til at vera."}, {"text_idx": "#000006", "text": "Hugskoti\u00f0 til s\u00f8guna fekk eg onkunti\u0301\u00f0 1989-91, ta\u0301 eg arbeiddi sum urtagar\u00f0skvinna i\u0301 Havn, men ikki fyrr enn no\u0301gv a\u0301r seinni fekk eg av a\u0301lvara hug at skriva s\u00f8guna. Hon skuldi vera sum ein dagbo\u0301k vi\u00f0 myndunum hja\u0301 ungu kvinnuni."}, {"text_idx": "#000007", "text": "Me\u00f0an eg skriva\u00f0i skalds\u00f8guna leita\u00f0i eg eftir teknara. Ta\u00f0 skuldi vera ein ung kvinna, ein av hesum, sum hevur tekna\u00f0 alti\u0301\u00f0, so ta\u00f0 var l\u00e6ttari hja\u0301 henni at sp\u00e6la leiklutin sum Laura. Eftir nakrar miseydna\u00f0ar roynir ja\u0301tta\u00f0i Kathrina Skar\u00f0sa\u0301 at taka sto\u0301ru uppga\u0301vuna a\u0301 seg."}, {"text_idx": "#000008", "text": "Hon gj\u00f8rdi ju\u0301st ta\u00f0, sum eg mest ynskti: hon avgj\u00f8rdi at illustera bo\u0301kina so hv\u00f8rt sum hon l\u00e6s, so hon eins og Laura, ikki vist hvat la\u0301 fyri framman. Eg haldi ta\u00f0 er ti\u0301, at bo\u0301kin er vor\u00f0in so v\u00e6leydna\u00f0. Kathrina hevur veruliga veri\u00f0 Laura og liva seg i\u0301gj\u00f8gnum hennara upplivingar, b\u00e6\u00f0i stuttligar og har\u00f0ar."}, {"text_idx": "#000009", "text": "Sum h\u00f8vundur kann eg ikki takka Kathrinu no\u0301g no\u0301gv fyri hetta. Hon hevur fingi\u00f0 Kjarr at si\u0301ggja u\u0301t, ju\u0301st sum eg ynskti m\u00e6r ta\u00f0."}, {"text_idx": "#000010", "text": "P\u00e6tur Ey\u00f0unsson Jensen hevur sett bo\u0301kina upp, so hon kom at kennast sum ein verulig fer\u00f0adagbo\u0301k."}, {"text_idx": "#000011", "text": "Kjarr kom u\u0301t i\u0301 november 2020 a\u0301 v\u00e6lvitja\u00f0um tiltaki\u00f0 i\u0301 Nor\u00f0urlandahu\u0301sinum, ho\u0301ast regni\u00f0 gly\u0301mdi ni\u00f0ur. Solei\u00f0is var tiltaki\u00f0 ly\u0301st:"}, {"text_idx": "#000012", "text": "Rakel Helmsdal hevur skriva\u00f0 eina ungdo\u0301msskalds\u00f8gu, sum b\u00e6\u00f0i i\u0301 innihaldi og formi fer\u00f0ast ny\u0301ggjar lei\u00f0ir og hevur vi\u0301\u00f0an listaligan sjo\u0301narring. Hetta er ein fangandi og nemandi s\u00f8ga, sum lesarin upplivir b\u00e6\u00f0i i\u0301gj\u00f8gnum ymisk tekst- og fra\u0301s\u00f8gusni\u00f0 og myndir: fra\u0301s\u00f8gur\u00f8dd, dagbo\u0301katekstir, tankatekstir, listar, skitsur og myndir bera \u00f8ll s\u00f8guna hja\u0301 h\u00f8vu\u00f0sperso\u0301ninum, Lauru, fram. Kathrina Skar\u00f0sa\u0301 hevur myndpry\u0301tt bo\u0301kina og givi\u00f0 henni eitt ny\u0301skapandi og sermerkt sni\u00f0."}, {"text_idx": "#000013", "text": "Ein beinagrind i\u0301 einum kjarri. Ein knu\u0301stur barndo\u0301mur. Ein ver\u00f0, sum tu\u0301 ikki visti var til, men kanska hoyrir heima i\u0301. Eitt li\u0301tlafingurbein i\u0301 lummanum og ein ryggsekkur a\u0301 bakinum. S\u00f8gan um Lauru er ein fer\u00f0 i\u0301gj\u00f8gnum minnir, manesjur vi\u00f0 logandi kyndlum og ein leitan eftir svarum upp a\u0301 brennandi spurningar. Einasta vitni\u00f0: dagbo\u0301kin."}, {"text_idx": "#000015", "text": "Si\u0301\u00f0ani er no\u0301gv vatn runni\u00f0 i\u0301 a\u0301nna og bo\u0301kin hevur, ein og \u201cHon, sum ro\u0301\u00f0i eftir \u00e6laboganum\u201d gj\u00f8rdi, liva si\u0301tt stilla li\u0301v i\u0301 2 a\u0301r, uttan at h\u00f8vundurin hevur hoyrt no\u0301gv til hana."}, {"text_idx": "#000016", "text": "To\u0301 hevur eitt resume\u0301-umm\u00e6li av bo\u0301kini veri\u00f0 i\u0301 Dimmal\u00e6tting og lisi\u00f0 i\u0301 Kringvarpinum. Og eitt umm\u00e6li av uppbyggingini av skalds\u00f8guni var i\u0301 Var\u00f0anum 88."}, {"text_idx": "#000017", "text": "Her eru nakrar myndir fra\u0301 d\u00f8gunum, ta\u0301 Kjarr kom u\u0301t:"}, {"text_idx": "#000018", "text": "Annika Dalsgaard sigur fra\u0301 si\u0301ni lesiuppliving"}, {"text_idx": "#000019", "text": "Marna Jacobsen, ritstjo\u0301ri, bjo\u0301\u00f0ar v\u00e6lkomin"}, {"text_idx": "#000020", "text": "English resume\u0301:\u201cKjarr\u201d (Shrub) is a novel for adults and young adults, and it is artistically groundbreaking both in its form and content. The story is catching and moving and is told through different narrative styles, texts and illustrations: story-telling, diary text, thoughts on paper, listings, sketches and illustrations tell the story about the main character, Laura.A skeleton is found in a shrubbery. A broken childhood. A world, which you didn\u2019t know of but maybe belong in. A bone of a little finger in the pocket and a rucksack on the back. The story about Laura is a journey through memories, circuses with burning torches and a search for answers to crucial questions. The only witness: the diary ."}, {"text_idx": "#000021", "text": "Kathrina Skar\u00f0sa\u0301 has made the unique illustrations and the novel is published by BFL."}, {"text_idx": "#000022", "text": "Leave a Reply Cancel reply"}, {"text_idx": "#000023", "text": "Your email address will not be published. Required fields are marked *"}, {"text_idx": "#000024", "text": "Save my name, email, and website in this browser for the next time I comment."}, {"text_idx": "#000027", "text": "Ny\u0301ggjastu greinarnar / Recent Post"}, {"text_idx": "#000028", "text": "Dreymso\u0301tt \u2013 ny\u0301ggj dystopisk skalds\u00f8ga / Dream Death \u2013 new dystopian novel\nHon sum ro\u0301\u00f0i eftir \u00e6laboganum, nu\u0301 a\u0301 4 ma\u0301lum / She Rowed after the Rainbow, now in 4 languages\nHvar eru Sunny og Su\u0301ni? \u2013 Where are Sunny and Su\u0301ni?"}, {"text_idx": "#000029", "text": "Get every new post on this blog delivered to your Inbox."}]